**ระเบียบวาระการประชุมสภาองค์การบริหารส่วนตำบลนาสี**

**สมัยสามัญ สมัยที่ 2 ประจำปี พ.ศ. 2563** ครั้งที่ 1

วันศุกร์ ที่ 26 เดือน มิถุนายน พ.ศ. 2563

**ณ ห้องประชุมสภาองค์การบริหารส่วนตำบลนาสี**

\*\*\*\*\*\*\*\*\*\*\*\*\*\*\*\*\*\*\*\*\*

**ระเบียบวาระที่ 1 เรื่องประธานแจ้งให้ทราบ**

 ..................................................................................................

มติที่ประชุม ..................................................................................................

**ระเบียบวาระที่ 2 เรื่องรับรองรายงานการประชุมครั้งที่แล้ว**

 ..................................................................................................

มติที่ประชุม .................................................................................................

**ระเบียบวาระที่ 3 เรื่อง เสนอเพื่อทราบ**

 **3.1 เรื่อง รายงานการใช้จ่ายงบประมาณ ประจำปีงบประมาณ พ.ศ.2563 รอบ 6 เดือน**

 **(ตั้งแต่ ตุลาคม 2562-มีนาคม 2563)**

มติที่ประชุม .................................................................................................

**3.2 เรื่อง รายงานการติดตามผลการดำเนินงาน ประจำปีงบประมาณ พ.ศ.2563**

**รอบ 6 เดือน (ตั้งแต่ ตุลาคม 2562-มีนาคม 2563)**

มติที่ประชุม .................................................................................................

**3.3 เรื่อง การยื่นหนังสือขอคัดค้านการจัดตั้งอุทยานแห่งชาติภูหอนจอมธาตุ-ภูพระบาท**

**(เตรียมการ)**

มติที่ประชุม .................................................................................................

**ระเบียบวาระที่ 4 เรื่อง เสนอเพื่อพิจารณา**

**4.1 เรื่อง การพิจารณาแผนพัฒนาท้องถิ่น (พ.ศ. 2561-2565) องค์การบริหารส่วนตำบล**

 **นาสี ฉบับเพิ่มเติม เปลี่ยนแปลง ครั้งที่ 1 พ.ศ. 2563**

มติที่ประชุม .................................................................................................

**4.2 เรื่อง** **พิจารณาขอเสนอเปลี่ยนแปลงงบประมาณรายจ่ายประจำปีงบประมาณ ๒๕๖3**

- ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น

หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาฯ จำนวน ๑ รายการ ดังนี้

**ขอโอนตั้งจ่ายรายการใหม่ รวมเป็นเงินทั้งสิ้น  100,000 บาท**

- โครงการก่อสร้างถนนคอนกรีตเสริมเหล็ก สายรอบโรงเรียนหินฮาวน้ำกงวิทยา บ้านน้ำกง หมู่ที่

11 งบประมาณ 100,000 บาท รายละเอียดตามแบบแปลนที่อบต.นาสีกำหนด

มติที่ประชุม .................................................................................................

**ระเบียบวาระที่ 5 เรื่องอื่น ๆ (ถ้ามี)**

 ..................................................................................................

**บันทึกรายงานการประชุมสภาองค์การบริหารส่วนตำบลนาสี**

**สมัยสามัญ สมัยที่ 2 ประจำปี พ.ศ. 256**3ครั้งที่ 1

วันศุกร์ ที่ 26 เดือน มิถุนายน พ.ศ. 2563

**ณ ห้องประชุมสภาองค์การบริหารส่วนตำบลนาสี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายสมชาย ศรีพุทธา | ประธานสภา อบต. | สมชาย ศรีพุทธา |
| ๒ | นายจันทร์เทียม บุญฮวด | รองประธานสภา อบต. | จันทร์เทียม บุญฮวด |
| ๓ | นายญาณวัฒน์ รักษาภักดี | สมาชิก อบต.ม.๑ | ญาณวัฒน์ รักษาภักดี |
| ๔ | นายสมควร รัตนประเสริฐ | สมาชิก อบต.ม.๑ | สมควร รัตนประเสริฐ |
| ๕ | นายรังสันต์ อำมาตย์หิน | สมาชิก อบต.ม.๒ | รังสันต์ อำมาตย์หิน |
| ๖ | นายสมพร กุลโคตร | สมาชิก อบต.ม.4 | สมพร กุลโคตร |
| ๗ | นางสงกรานต์ พินิจมนตรี | สมาชิก อบต.ม.๔ | สงกรานต์ พินิจมนตรี |
| ๘ | นายประสิทธิ์ นามโคตร | สมาชิก อบต.ม.6 | ประสิทธิ์ นามโคตร |
| ๙ | นางเฉลิม วรรณประเสริฐ | สมาชิก อบต.ม.7 | ลาป่วย |
| ๑๐ | นางกองจันทร์ จันทร์ชา | สมาชิก อบต.ม.7 | กองจันทร์ จันทร์ชา |
| ๑๑ | นายสถิตรัฐ พาไสย์ | สมาชิก อบต.ม.8 | สถิตรัฐ พาไสย์ |
| ๑๒ | นางสมหวัง จันทะมณี | สมาชิก อบต.ม.8 | สมหวัง จันทะมณี |
| ๑๓ | นายอ้น บุตรกุล | สมาชิก อบต.ม.9 | อ้น บุตรกุล |
| ๑๔ | นายสุวรรณ แพงวงษ์ | สมาชิก อบต.ม.10 | สุวรรณ แพงวงษ์ |
| ๑๕ | นายจิตติพัฒน์ กองกะมุด | สมาชิก อบต.ม.๑1 | จิตติพัฒน์ กองกะมุด |
| ๑๖ | นายสุวิต สีหอม | สมาชิก อบต.ม.๑2 | สุวิต สีหอม |
| ๑๗ | นายบุญเพ็ง วงษ์ดินดำ | สมาชิก อบต.ม.๑2 | บุญเพ็ง วงษ์ดินดำ |
| ๑๘ | นางพัชราภรณ์ กิ่งมาลา | สมาชิก อบต.ม.๑3 | พัชราภรณ์ กิ่งมาลา |
| ๑๙ | นายบุญหลอง โยธาวงษ์ | สมาชิก อบต.ม.๑4 | บุญหลอง โยธาวงษ์ |
| ๒๐ | นายสุพิศ กุลโคตร | สมาชิก อบต.ม.๑4 | สุพิศ กุลโคตร |

**ผู้เข้าร่วมประชุม**

|  |  |  |  |
| --- | --- | --- | --- |
| ๑ | นายวิเชียร พูดเพราะ | นายก อบต. | วิเชียร พูดเพราะ |
| ๒ | นางอุมาพร วรรณวงษ์ | รองนายก อบต. | อุมาพร วรรณวงษ์ |
| ๓ | นายสัญญา ดวงแก้ว | รองนายก อบต. | สัญญา ดวงแก้ว |
| ๔ | นางนิยดา จวงโส | รองปลัดอบต. รักษาราชการแทน ปลัด อบต.นาสี | นิยดา จวงโส |
| 5 | นายศักดิ์ดา ภาชู | หัวหน้าสำนักปลัด | ศักดิ์ดา ภาชู |
| 6 | นางศศิประภา จันทะรัตน์ | นักวิเคราะห์นโยบายและแผน | ศศิประภา จันทะรัตน์ |
| 7 | นางสาวชุติกาญจน์ กันหา | ผช.นักวิเคราะห์นโยบายฯ | ชุติกาญจน์ กันหา |
|  |  |  |  |
|  |  |  |  |
|  |  |  |  |

-2-

**-เริ่มประชุมเวลา 09.30 น.**

เมื่อเวลา 09.30 น. นางพัชราภรณ์ กิ่งมาลา เลขานุการสภาองค์การบริหารส่วนตำบลนาสี เรียนเชิญ นายสมชาย ศรีพุทธทา ประธานสภาองค์การบริหารส่วนตำบลนาสี จุดธูปเทียนบูชาพระรัตนตรัย เสร็จแล้วกล่าวเปิดประชุม

นายสมชาย ศรีพุทธา สวัสดีครับท่านนายกองค์การบริหารส่วนตำบลนาสี ท่านรองนายก

(ประธานสภาฯ) องค์การบริหารส่วนตำบลนาสี ท่านเลขานุการนายกองค์การบริหารส่วนตำบลนาสี ท่านสมาชิกสภาองค์การบริหารส่วนตำบลนาสี วันนี้เป็นวันเปิดประชุม สภาองค์การบริหารส่วนตำบลนาสี สมัยสามัญ สมัยที่ 2 ครั้งที่ 1 ประจำปี 2563 ขณะนี้มีท่านสมาชิกมาครบองค์ประชุมแล้ว กระผมขอดำเนินการประชุมไปตามวาระ

**ระเบียบวาระที่ 1** **เรื่อง ประธานแจ้งให้ที่ประชุมทราบ**

นายสมชาย ศรีพุทธา **- ไม่มี**

(ประธานสภาฯ)

**ระเบียบวาระที่ 2 เรื่องรับรองรายงานการประชุมครั้งที่แล้ว**

นายสมชาย ศรีพุทธา - ต่อไปเป็นการรับรองรายงานการประชุมสภาสมัยวิสามัญ สมัยที่ 1 ครั้งที่ 1 ประจำปี 2563

(ประธานสภา ฯ) มีสมาชิกผู้ใดต้องการแก้ไขเพิ่มเติมรายงานการประชุม ถ้าไม่มีกระผมขอให้สมาชิก ให้การรับรองรายงานการประชุมสภาองค์การบริหารส่วนตำบลนาสี ขอให้สมาชิกยกมือ (สมาชิกยกมือเป็นเอกฉันท์) เป็นเอกฉันท์ครับ เป็นอันว่าที่ประชุม แห่งนี้มีมติรับรองรายงานการประชุมเป็นที่เรียบร้อย

**มติที่ประชุม - รับรองรายงานการประชุมครั้งที่แล้ว**

**ระเบียบวาระที่ 3 เรื่อง เสนอเพื่อทราบ**

 **3.1 เรื่อง รายงานการใช้จ่ายงบประมาณ ประจำปีงบประมาณ พ.ศ.2563 รอบ 6 เดือน**

 **(ตั้งแต่ ตุลาคม 2562-มีนาคม 2563)**

นายสมชาย ศรีพุทธา - ขอเชิญคณะผู้บริหารหรือเจ้าหน้าที่ องค์การบริหารส่วนตำบลนาสี ชี้แจงรายละเอียด

(ประธานสภาฯ)

นายศักดิ์ดา ภาชู เรียนท่านประธานสภาฯ รองประธานสภาฯ สมาชิกสภาฯ คณะผู้บริหารและผู้เข้าร่วมประชุม

หัวหน้าสำนักปลัด ทุกท่าน รายงานข้อมูลติดตามการใช้จ่ายงบประมาณ (ข้อมูลรายรับ-รายจ่าย)ประจำปีงบประมาณ พ.ศ.2563 รอบ 6 เดือนแรก ตั้งแต่ 1 ตุลาคม 2562 – 31 มีนาคม 2563 รายละเอียดตามเอกสารที่ได้แจกกับทุกท่าน ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติมจนถึงฉบับที่ 3 พ.ศ.2558 ข้อ 101/1 ให้หน่วยงานคลังจัดทำรายงานแสดงผลการดำเนินงานรายไตรมาสตามแบบที่กรมการปกครองท้องถิ่นกำหนด เพื่อนำเสนอผู้บริหารท้องถิ่นภายในสาสิบวันจากวันสิ้นไตรมาสและประกาศสำเนารายงานดังกล่าวโดยเปิดเผยให้ประชาขนทราบ ณ สำนักงานองค์กรปกครองส่วนท้องถิ่นภายในสิบห้าวันนับแต่ผู้บริหารรับทราบรายงานดังกล่าว เพื่อเป็นการส่งเสริมการมีส่วนร่วมของประชาชน และความโปร่งใสตามหลักบริหารจัดการบ้านเมืองที่ดี(ธรรมาธิบาล) ให้ประชาชนได้รับทราบช้อมูลของทางราชการตามพระราชบัญญัติข้อมูลข่าวสารของทางราชการ พ.ศ.2540

**ประธานสภาฯ** ทางผู้บริหารและเจ้าหน้าที่ได้จัดทำรายละเอียดในตามเอกสารเพื่อให้สภาอบต.นาสีรับทราบต่อไป

**มติที่ประชุม รับทราบ**

-3-

**3.2 เรื่อง รายงานการติดตามผลการดำเนินงาน ประจำปีงบประมาณ พ.ศ.2563**

**รอบ 6 เดือน (ตั้งแต่ ตุลาคม 2562-มีนาคม 2563)**

นายสมชาย ศรีพุทธา - ขอเชิญคณะผู้บริหารหรือเจ้าหน้าที่ องค์การบริหารส่วนตำบลนาสี ชี้แจงรายละเอียด

(ประธานสภาฯ)

นายศักดิ์ดา ภาชู เรียนท่านประธานสภาฯ รองประธานสภาฯ สมาชิกสภาฯ คณะผู้บริหารและผู้เข้าร่วมประชุม

หัวหน้าสำนักปลัด ทุกท่าน รายงานการติดตามผลการดำเนินงานตามแผนดำเนินงานประจำปีงบประมาณ พ.ศ.2563 รอบ 6 เดือนแรก ตั้งแต่ 1 ตุลาคม 2562 – 31 มีนาคม 2563 รายละเอียดตามเอกสารที่ได้แจกกับทุกท่าน

ข้อเสนอแนะในการจัดทำแผนพัฒนาท้องถิ่นในอนาคต ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 หมวด 6 การติดตามและ ประเมินผลแผนพัฒนาท้องถิ่น ข้อ 30 (5) ผู้บริหารท้องถิ่นเสนอผลการติดตามและประเมินผล ต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและ ประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายใน สิบห้าวัน นับตั้งแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศไว้เป็นระยะไม่น้อยกว่าสามสิบวันโดยอย่างน้อยปีละครั้งภายในเดือนธันวาคมของทุกปี ประกอบกับหนังสือกระทรวงมหาดไทย ที่ มท0810.3/ว6732 ลงวันที่ 6 พฤศจิกายน2562 เรื่องซักซ้อมแนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่น เพื่อให้การติดตามและประเมินผลแผนพัฒนาขององค์การบริหารส่วนตำบล นาสี ประจำปีงบประมาณ พ.ศ.2563 (ระหว่างเดือนตุลาคม 2562 – มีนาคม 2563) เป็นไปด้วยความถูกต้องและบรรลุวัตถุประสงค์ตามระเบียบกระทรวงมหาดไทยและ หนังสือซักซ้อมแนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่นดังกล่าว มาใช้เป็นกรอบแนวทางในการติดตามประเมินผลแผนครั้งนี้ ซึ่งก็ยังควรมีการปรับปรุง เพื่อให้มีประสิทธิภาพและประสิทธิผลต่อไปในครั้งหน้า ดังนี้ 1.การติดตามประเมินผลแผนพัฒนาขององค์การบริหารส่วนตำบลนาสี คณะกรรมการเสนอการกำหนดเครื่องมืออุปกรณ์สิ่งที่ใช้เป็นสื่อ สำหรับการติดตามประเมินผล ที่หลากหลายและมีแนวทางเลือกที่หลากหลาย 2.ควรมีการนำผลการวัดคุณภาพของแผนมาใช้เป็นกรอบหรือแนวทางในการติดตามประเมินผลแผนพัฒนาท้องถิ่น 3.ควรเห็นความสำคัญในการจัดประชุมประชาคมท้องถิ่น ส่วนราชการรัฐวิสาหกิจ ที่เกี่ยวข้อง เพื่อรับทราบปัญหา ความต้องการ ประเด็นการพัฒนาที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนว ทางการจัดทำยุทธศาสตร์การพัฒนา 4.ผู้บริหารควรเร่งให้มีการดำเนินโครงการในช่วงต้นปีงบประมาณมากกว่า เนื่องจาก โครงการสร้างพื้นฐานที่ใช้งบประมาณมาก ถ้าหากดำเนินการใกล้จะสิ้นปีงบประมาณ องค์การ บริหารส่วนตำบลนาสี อาจไม่สามารถดำเนินการได้ทัน และอาจทำให้ประชาชนไม่พอใจ ในการดำเนินงานที่ไม่สามารถดำเนินการแก้ไขปัญหาความเดือดร้อนของพี่น้องประชาชนได้ 5.ควรมีการส่งเสริมสนับสนุนการพัฒนาการศึกษาสาธารณสุข ตลอดจนการอนุรักษ์ และพัฒนาศิลปวัฒนธรรมอันดีงาม ภูมิปัญญาท้องถิ่น ส่งเสริมการพัฒนากลุ่มอาชีพการบริหารจัดการที่ดีโดยมีประชาชนมีส่วนร่วมในการตัดสินใจ การวางแผนพัฒนา ตรวจสอบเพื่อให้เกิด ความโปร่งใส

**ประธานสภาฯ** ทางผู้บริหารและเจ้าหน้าที่ได้จัดทำรายละเอียดในตามเอกสารเพื่อให้สภาอบต.นาสีรับทราบต่อไป

**มติที่ประชุม รับทราบ**

-4-

**3.3 เรื่อง การยื่นหนังสือขอคัดค้านการจัดตั้งอุทยานแห่งชาติภูหอนจอมธาตุ-ภูพระบาท**

**(เตรียมการ)**

นายสมชาย ศรีพุทธา - ขอเชิญคณะผู้บริหารหรือเจ้าหน้าที่ องค์การบริหารส่วนตำบลนาสี ชี้แจงรายละเอียด

(ประธานสภาฯ)

นางนิยดา จวงโส ขอชี้แจงรายละเอียดเกี่ยวกับ การยื่นหนังสือขอคัดค้านการจัดตั้งอุทยานแห่งชาติภูหอนจอมธาตุ-รองปลัด อบต.นาสี ภูพระบาท (เตรียมการ) ตามหนังสือองค์การบริหารส่วนตำบลนาสี ที่ นภ 757.01/260

ลงวันที่ 12 มิถุนายน 2563 เรื่อง การประกาศจัดตั้งอุทยานแห่งชาติภูหอนจอมธาตุ-ภูพระบาท

(เตรียมการ) ตามที่ประชาชน หมู่ 1, 8, 10, 11 ได้ยื่นหนังสือขอคัดค้านการจัดตั้งอุทยาน

แห่งชาติภูหอนจอมธาตุ-ภูพระบาท กับทางองค์การบริหารส่วนตำบลนาสี ซึ่งทาง อบต.นาสี ได้

ดำเนินการส่งหนังสือดังกล่าวไปยังหัวหน้าอุทยานแห่งชาติภูหินจอมธาตุ-ภูพระบาท เพื่อ

ดำเนินการในส่วนที่เกี่ยวข้องต่อไป รายละเอียดตามหนังสือที่อ้างถึง

นายสถิตรัฐ พาไสย์ ขอเพิ่มเติม ตามที่ผู้บริหารได้นำเข้าวาระการประชุมเกี่ยวกับการประกาศจัดตั้งอุทยานแห่งชาติ

ส.อบต.ม.8 ภูหอนจอมธาตุ-ภูพระบาท (เตรียมการ) ตามที่ประชาชน หมู่ 1, 8, 10, 11 ได้มีการคัดค้านการ

จัดตั้งอุทยานแห่งชาติภูหอนจอมธาตุ-ภูพระบาท ซึ่งตอนนี้ยังไม่เป็นอุทยาน และผมได้เป็นส่วน

หนึ่งของชาวบ้านที่ได้ไปยื่นหนังสือขอคัดค้านการจัดตั้งเป็นอุทยาน ทุกหมู่บ้านมีมติเป็นเอกฉันท์

ให้ดำเนินการยื่นคัดค้าน ซึ่งมีผลกระทบกับชาวบ้านในการดำรงชีวิต การทำมาหากิน เช่นการหา

เห็ดหาหน่อไม้ ต้องไปขออนุญาตเป็นการยุ่งยาก จึงขอนำเรียนต่อสภาฯ ในการยื่นคัดค้านของ

ชาวบ้านในการจัดตั้งอุทยานแห่งชาติภูหอนจอมธาตุ-ภูพระบาท

**ประธานสภาฯ** ทางเจ้าหน้าที่ได้จัดทำรายละเอียดในตามเอกสารเพื่อให้สภาอบต.นาสีรับทราบต่อไป

**มติที่ประชุม รับทราบ**

**ระเบียบวาระที่ 4 เรื่อง เสนอเพื่อพิจารณา**

**ประธานสภาฯ 4.1 เรื่อง การพิจารณาแผนพัฒนาท้องถิ่น (พ.ศ. 2561-2565) องค์การบริหารส่วนตำบล**

 **นาสี ฉบับเพิ่มเติม เปลี่ยนแปลง ครั้งที่ 1 พ.ศ. 2563**

ตามที่ผู้บริหารเสนอญัตติ การพิจารณาแผนพัฒนาท้องถิ่น (พ.ศ. 2561-2565) องค์การบริหาร

ส่วนตำบลนาสี ฉบับเพิ่มเติม เปลี่ยนแปลง ครั้งที่ 1 พ.ศ. 2563 เพื่อให้ที่ประชุมสภาอบต.นาสี

พิจารณาให้ความเห็นชอบ

นางศศิประภา จันทะรัตน์ ตามที่องค์การบริหารส่วนตำบลบางกร่าง ได้ประกาศใช้แผนพัฒนาท้องถิ่น

นักวิเคราะห์นโยบายฯ (พ.ศ. 2561 – 2565) เมื่อวันที่ 28 มิถุนายน 2562 ไปแล้วนั้น ทั้งนี้เพื่อให้การบริหารงานในการพัฒนาพื้นที่และเพิ่มศักยภาพในการบริหารจัดการขององค์การบริหารส่วนตำบลนาสี เป็นไปอย่างมีประสิทธิภาพ จึงมีความจำเป็นในการแก้ไข เปลี่ยนแปลง และเพิ่มเติมแผนงานโครงการในแผนพัฒนาท้องถิ่น (พ.ศ. 2561 – 2565) ซึ่งจะดำเนินการระหว่างปีงบประมาณ พ.ศ. 2561- 2565 โดยอาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วน ท้องถิ่น พ.ศ. 2548 และเพิ่มเติม (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นดำเนินการจัดทำแผนพัฒนาท้องถิ่น เพื่อเป็นแนวทางการพัฒนาท้องถิ่น โดยแผนพัฒนาสามารถแก้ไข เพิ่มเติม หรือเปลี่ยนแปลงได้ตามความจำเป็นเหมาะสม โดยให้เป็นไปตามระเบียบนี้

-5-

1).ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และเพิ่มเติม (ฉบับที่ 3) พ.ศ. 2561 “ข้อ ๒๒ เพื่อประโยชน์ของ ประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดาเนินการ ตามขั้นตอน ดังนี้ (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา ท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา ท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่ เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติ สภาตำบลและองค์การบริหารส่วนตำบล พ.ศ. 2537 ด้วย เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้พร้อมทั้งปิดประกาศให้ประชาชนทราบ โดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้” 2). หนังสือสั่งการของกระทรวงมหาดไทย ด่วนที่สุด ที่ มท 0810.2/ว 0600 ลง วันที่ 29 มกราคม 2559 เรื่องแนวทางและหลักเกณฑ์การจัดทำแผนและประสาน แผนพัฒนาท้องถิ่นขององค์กรปกครองส่วนท้องถิ่น ได้กำหนดแนวทาง หลักเกณฑ์ต่าง ๆ ให้องค์การบริหารส่วนตำบลถือปฏิบัติ เช่น รูปแบบแผนพัฒนา สัดส่วนการจัดเวที ประชาคม 3).หนังสือสั่งการของกระทรวงมหาดไทย ด่วนที่สุด ที่ มท 0810.3/ว 2931 ลงวันที่ 15 พฤษภาคม 2562 เรื่องซักซ้อมแนวทางแนวทางการพัฒนาแผนพัฒนาท้องถิ่น (พ.ศ.2561-2565) ขององค์กรปกครองส่วนท้องถิ่น จากที่ได้แจ้งถึงระเบียบและขั้นตอนของการเพิ่มเติมหรือเปลี่ยนแปลงแผนพัฒนาฯให้ ทราบแล้ว แต่เนื่องจากมีโครงการที่ไม่ได้บรรจุไว้ในแผนพัฒนาท้องถิ่นดังกล่าว ซึ่งทำให้ไม่สามารถนำโครงการดังกล่าวมาดำเนินการได้ จึงมีความจำเป็นที่จะต้องดำเนินการเพิ่มเติม/ เปลี่ยนแปลงแผนพัฒนาท้องถิ่น (พ.ศ. 2561-2565) ครั้งที่ 1/2563 ซึ่งคณะกรรมการสนับสนุนการจัดทำแผนพัฒนาฯ ได้ประชุมเพื่อจัดทำร่างแผนพัฒนาท้องถิ่นองค์การบริหารส่วนตำบลนาสี พ.ศ. 2561 – 2565 เพิ่มเติม/ เปลี่ยนแปลง ครั้งที่ 1/2563 แล้วเมื่อวันจันทร์ที่ 3 มิถุนายน 2563 ไปแล้วนั้น เพื่อให้มีความเหมาะสม สอดคล้องกับสถานการณ์ปัจจุบัน และเมื่อโครงการดังกล่าวได้บรรจุอยู่ในแผนพัฒนาท้องถิ่น (พ.ศ. 2561-2565) ครั้งที่ 1/2563 ขององค์การบริหารส่วนตำบลนาสีแล้ว ทางคณะผู้บริหารท้องถิ่นก็สามารถใช้แผนพัฒนาท้องถิ่นเป็นกรอบในการจัดทำงบประมาณ รายจ่ายประจำปีซึ่งมีรายละเอียดดังนี้ รายละเอียดโครงการพัฒนาแผนพัฒนาท้องถิ่น ( พ.ศ. ๒๕๖๑ – ๒๕๖5 ) เพิ่มเติมเปลี่ยนแปลง ครั้งที่ 1/2563 สำหรับองค์กรปกครองส่วนท้องถิ่นดำเนินการ (ผ.02)

|  |  |  |  |  |  |
| --- | --- | --- | --- | --- | --- |
| **ที่** | **ยุทธศาสตร์** | **ด้าน** | **แผนงาน** | **หน่วยงานที่รับผิดชอบ** | **หน่วยงานสนับสนุน** |
| **1** | **ยุทธศาสตร์การพัฒนาด้านโครงสร้างพื้นฐาน** | ด้านบริการชุมชนและสังคม | 1.1 แผนงานอุตสาหกรรมและการโยธา | กองช่าง | สำนักปลัด |
| ด้านบริการชุมชนและสังคม | 1.2 แผนงานเคหะและชุมชน | กองช่าง | สำนักปลัด |
| **2** | **ยุทธศาสตร์การพัฒนาด้านการบริหารจัดการบ้านเมืองและสังคมที่ดี** | ด้านบริการชุมชนและสังคม | 2.1 แผนงานอุตสาหกรรมและการโยธา | กองช่าง | สำนักปลัด |
|  |  | ด้านบริการชุมชนและสังคม | 2.2 แผนงานบริหารทั่วไป | สำนักปลัด | กองช่าง |
| **รวม** | **2 ยุทธศาสตร์** | **1 ด้าน** | **3 แผนงาน** | **2 ส่วนราชการ** |  |

-6-

 ปรากฏตามเอกสารที่ได้แจกให้กับทุกท่านแล้วนั้น หากท่านใดมีข้อสงสัยสามารถสอบถามได้

นายสมชาย ศรีพุทธา มีท่านใดมีข้อคิดเห็นหรือข้อคำถามเพิ่มเติมอีกหรือไม่ค่ะ ถ้าไม่มีท่านใดเสนอ เพิ่มเติม ดิฉันขอมติในที่ประชุมในการให้ความเห็นชอบร่างแผนพัฒนาท้องถิ่น (พ.ศ.2561-25๖5) เพิ่มเติม/เปลี่ยนแปลง ครั้งที่ 1/2563 ขององค์การบริหารส่วนตำบลนาสี ท่านใดเห็นชอบกรุณายกมือ

**ที่ประชุม** **- มีมติรับหลักการเป็นเอกฉันท์** ให้ความเห็นชอบร่างแผนพัฒนาท้องถิ่น (พ.ศ. 25๖๑-25๖5) เพิ่มเติม/เปลี่ยนแปลง ครั้งที่ 1/2563 ขององค์การบริหารส่วนตำบลนาสี ที่ได้จัดทำในครั้งนี้

นายสมชาย ศรีพุทธา พักรับประทานอาหารกลางวัน และจะประชุมกันอีกครั้งเวลา 13.00 น.

ประธานสภาฯ

**4.2 เรื่อง พิจารณาการโอนเปลี่ยนแปลงงบประมาณรายจ่ายประจำปีงบประมาณ พ.ศ.2563**

นายสมชาย ศรีพุทธา ขอให้เจ้าหน้าที่ ได้นำเรียนรายละเอียดตามระเบียบข้อกฎหมายให้ที่ประชุมทราบต่อไป

ประธานสภาฯ

นายศักดิ์ดา ภาชู กราบเรียนท่านประธานฯ ท่านสมาชิกสภา อบต.นาสี ทุกท่านครับ กระผมขอนำเรียน

หัวหน้าสำนักปลัด ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติมถึง(ฉบับที่3) พ.ศ.2543 หมวด 4 การโอนและแก้ไขเปลี่ยนแปลงงบประมาณ

 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ

 ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 ข้อ 29การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง

 ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของ

 สภาท้องถิ่น

นางอุมาพร วรรณวงษ์ ขอเสนอญัตติขออนุมัติโอนเปลี่ยนแปลงงบประมาณรายจ่ายประจำปีงบประมาณ พ.ศ. 2563

รองนายก อบต.นาสี ดังนี้ **ขอโอนตั้งจ่ายรายการใหม่ รวมเป็นเงินทั้งสิ้น  100,000 บาท**  งานก่อสร้างโครงสร้าง

พื้นฐาน แผนงานอุตสาหกรรมและการโยธา งบลุงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค โครงการก่อสร้างถนนคอนกรีตเสริมเหล็ก สายรอบโรงเรียนหินฮาว

น้ำกงวิทยา บ้านน้ำกง หมู่ที่ 11 กว้าง 4 เมตร ยาว 50 เมตร หนา 0.15 เมตร พร้อมป้ายโครงการ จำนวน 1 ป้าย งบประมาณ 100,000 บาท รายละเอียดตามแบบแปลนที่อบต.นาสีกำหนด โอนลด ทั้งสิ้น 100,000 บาท งานบริหารงานทั่วไป แผนงานบริหารงานทั่วไป งบบุคลากร หมวดเงินเดือน ประเภทเงินเดือน(ฝ่ายประจำ) เงินเดือนพนักงาน ตั้งไว้ จำนวน 3,534,180 บาท โอนลดครั้งนี้ 100,000 บาท เสนอต่อที่ประชุมสภาองค์การบริหารส่วนตำบลนาสีเพื่อพิจารณา

นายสถิตรัฐ พาไสย์ ตามที่ท่านผู้บริหาร ได้เสนอขออนุมัติโอนเปลี่ยนแปลงงบประมาณรายจ่ายประจำปี พ.ศ.2563

ส.อบต.ม.8 โครงการก่อสร้างถนนคอนกรีตเสริมเหล็ก สายรอบโรงเรียนหินฮาวน้ำกงวิทยาบ้านน้ำกง หมู่ที่ 11

เห็นด้วยตามที่เสนอ และฝากผู้บริหารพิจารณาแก้ไขปัญหาความเดือนร้อนของทุกหมู่บ้านด้วย

นายบุญหลอง โยธาวงษ์ ตามที่ท่านผู้บริหาร ได้เสนอขออนุมัติโอนเปลี่ยนแปลงงบประมาณรายจ่ายประจำปี พ.ศ.2563

ส.อบต.ม.8 โครงการก่อสร้างถนนคอนกรีตเสริมเหล็ก สายรอบโรงเรียนหินฮาวน้ำกงวิทยาบ้านน้ำกง หมู่ที่ 11

 ขอชี้แจงเพิ่มเติม เนื่องจากประชาชนได้รับความเดือดร้อนในการเดินทางลำบาก และฝากผู้บริหารพิจารณาแก้ไขไม่ให้น้ำท่วมขังบนถนนด้วย

-7-

นายสมชาย ศรีพุทธา ตามที่ได้เสนอขออนุมัติโอนงบประมาณรายจ่าย ตามโครงการที่ได้เสนอ

(ประธานสภาฯ) ไม่ทราบว่ามีผู้ใดสอบถามหรือไม่ ถ้าหากไม่มี ผู้ใดสอบถามถือว่าที่ประชุมรับทราบ

 กระผมขอมติที่ประชุม ครับ

**มติที่ประชุม เป็นเอกฉันท์ เห็นชอบตามที่เสนอ**

 **เห็นชอบ 18 เสียง**

**ไม่เห็นชอบ - เสียง**

**งดออกเสียง 1 เสียง**

**ระเบียบวาระที่ 5 เรื่องอื่น ๆ**

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

ประธานสภาฯ

นายบุญเพ็ง วงษ์ดินดำ เรื่องไฟฟ้าส่องสว่าง เนื่องจากได้เขียนคำร้องให้ดำเนินการซ่อมแซมไฟฟ้าส่องสว่าง หมู่ 12

ส.อบต.ม.12 จำนวน 3 จุด เพื่อพิจารณาดำเนินการด้วย สำหรับเรื่องการจัดเก็บขยะ ในงานกิจกรรมต่างๆของหมู่บ้าน ให้เก็บเป็นกรณีพิเศษด้วย

นายวิเชียร พูดเพราะ หากมีปัญหาความเดือดร้อน ให้ท่านสมาชิกไปแจ้งเข้ามา สายตรงหรือทางโทรศัพท์สำนักงาน หรือ

นายกอบต.นาสี แจ้งเจ้าหน้าที่ได้ทุกเมื่อ เพื่อดำเนินการแก้ไขปัญหาอย่างเร่งด่วนต่อไป ทั้งเรื่องขยะ เรื่องน้ำ ไฟฟ้า หรืออื่น ๆ

นายรังสัน อำมาตย์หิน ขอขอบคุณผู้บริหารสำหรับการดำเนินการซ่อมแซมไฟฟ้าส่องสว่าง ม.2 เรียบร้อยแล้ว ขอบคุณ

ส.อบต.ม.2 ทีมงาน1669 อบต.นาสี ที่ได้ให้ความช่วยเหลือประชาชนได้ทันท่วงที มีความรวดเร็ว และการช่วยเหลือดับเพลิง ได้รับความร่วมมือเป็นอย่างดี

นางกองจันทร์ จันทร์ชา แจ้งให้ดำเนินการซ่อมแซมไฟฟ้าส่องสว่าง ม.7 ที่ชำรุดเสียหาย ซึ่งได้เขียนคำร้องเสนอผู้บริหาร

ส.อบต.ม.7 แล้ว เพื่อดำเนินการแก้ไขด้วย

นายสถิตรัฐ พาไสย์ ขอเสนอให้ทางผู้บริหารได้พิจารณา ให้เจ้าหน้าที่ทุกภาคส่วนเข้าร่วมประชุมด้วยเพื่อให้ตอบ

ส.อบต.ม.8 ข้อสอบถามของสมาชิกที่มีข้อสงสัย สำหรับเรื่องขยะ มีการจัดเก็บที่ดีขึ้น แต่มีปัญหาคือภาชนะใส่ขยะ ต้องการให้มีถังใหม่ให้สูงขึ้น ถังที่มีความเหมาะสมและมิดชิด ฝากผู้บริหารได้พิจารณาด้วย

นางนิยดา จวงโส แจ้งเพื่อทราบ การติดตามคดีเกี่ยวกับการจ่ายจาดเงินสะสม ซึ่งได้ดำเนินการสอบข้อเท็จจริง

รองปลัด อบต.นาสี เพื่อหาความรับผิด ตามที่ทางสตง.ได้ชี้มูล แต่ละโครงการ อยู่ในขั้นตอนการสอบข้อเท็จจริง สำหรับการจัดทำแผนชุมชน เป็นหน้าที่ของผู้ใหญ่บ้านซึ่งเป็นผู้จัดทำ และทางอบต.จะได้ขอสำเนาเล่มแผนชุมชนเพื่อมาประกอบการพิจารณาเพื่อจัดทำงบประมาณต่อไป ให้เจ้าหน้าที่สรุปโครงการที่ได้จัดทำให้ท่านสมาชิกได้รับทราบรายละเอียดแต่ละโครงการ

นายศักดิ์ดา ภาชู ขอชี้แจงเรื่องการจัดเก็บขยะ หลังจากที่ได้รับคำแนะนำและได้ดำเนินการจัดเก็บขยะเพื่อปรับปรุง

หัวหน้าสำนักปลัด การทำงานให้ดีขึ้น และฝากประชาสัมพันธ์การคัดแยกขยะ ให้ประชาชนมีส่วนร่วมในการจัดการขยะ เพื่อไม่ให้มีขยะเน่าเสีย เป็นแหล่งแพร่เชื้อโรค สำหรับการปรับปรุงบ่อขยะ อบต.นาสี ได้ดำเนินการฝังกลบแล้ว

-8-

นายสมชาย ศรีพุทธา ฝากเรื่องการแก้ไขปัญหาความเดือดร้อนของพี่น้องประชาชน เรื่องการซ่อมแซมถนน เรื่อง

ประธานสภาฯ ซ่อมแซมไฟฟ้าส่องสว่าง ฝากผู้บริหารพิจารณาดำเนินการ

 - มีท่านใดจะเสนอเรื่องอื่น ๆ หรือไม่ครับ

**ที่ประชุม - ไม่มี**

นายสมชาย ศรีพุทธา - ถ้าไม่มี ผมขอนำเรื่องดังกล่าวเสนอคณะผู้บริหารเพื่อพิจารณาแก้ไขปัญหา

ประธานสภา ฯ ความเดือดร้อนให้ประชาชนในตำบลนาสีต่อไป และผมขอปิดการประชุม

**ปิดการประชุม เวลา 16.00 น.**

 (ลงชื่อ) พัชราภรณ์ กิ่งมาลา ผู้จดรายงานการประชุม

 ( นางพัชราภรณ์ กิ่งมาลา )

 เลขานุการสภาองค์การบริหารส่วนตำบลนาสี

 (ลงชื่อ) สมชาย ศรีพุทธา ผู้รับรองรายงานการประชุม

 (นายสมชาย ศรีพุทธา)

 ประธานสภาองค์การบริหารส่วนตำบลนาสี

                         - คณะกรรมการตรวจรายงานการประชุมสภาองค์การบริหารส่วนตำบลนาสี ได้ตรวจรายงานการประชุมสภาสมัยสามัญ ประจำปี พ.ศ. ๒๕63 สมัยที่.....2.. ครั้งที่...1..... ในวันที่ 29 มิถุนายน 2563 เป็นที่เรียบร้อยถูกต้องครบถ้วนแล้ว

( ลงชื่อ ) สถิตรัฐ พาไสย์ ( ลงชื่อ ) อ้น บุตรกุล ( ลงชื่อ ) สงกรานต์ พินิจมนตรี

 ( นายสถิตรัฐ พาไสย์ ) ( นายอ้น บุตรกุล ) ( นางสงกรานต์ พินิจมนตรี )

 ประธานกรรมการฯ รองประธานกรรมการฯ กรรมการและเลขานุการฯ

 ( ลงชื่อ ) สมชาย ศรีพุทธา

 ( นายสมชาย ศรีพุทธา )

 ประธานสภาองค์การบริหารส่วนตำบลนาสี

รับรองรายงานการประชุมสภาสมัยสามัญสมัยที่....2....ครั้งที่.....1.....

เมื่อวันที่ 29 มิถุนายน 2563